
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. szeptember 20-i ülésére)


TÁRGY: 	A KISKŐRÖS, POZSONYI UTCA 2. SZÁM ALATTI INGATLAN MEGHATÁROZOTT RÉSZÉNEK INGYENES HASZNÁLATBA ADÁSA A MALOM DARTS SPORTEGYESÜLET KISKŐRÖS RÉSZÉRE


A Malom Darts Sportegyesület Kiskőrös (a továbbiakban: Sportegyesület) elnöke kérelmet nyújtott be annak érdekében, hogy Kiskőrös Város Önkormányzata (a továbbiakban: Önkormányzat) a Sportegyesületük részére, a tagjaik rendszeres edzéslehetőségének biztosítására, illetve darts versenyek rendezésére és lebonyolítására alkalmas helyiséget biztosítson.

A Sportegyesület célja a Magyarországon egyre népszerűbb darts sportnak Kiskőrös városában minél szélesebb körben történő bemutatása, megismertetése. Tudatos felkészítéssel, kiemelt hangsúlyt fektetnek az utánpótlás-nevelésre.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 15. pontja alapján helyi közügyek, valamint a helyben biztosítható közfeladatok körében ellátandó helyi önkormányzati feladat a sport, ifjúsági ügyek. 

A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdésében foglaltak szerint nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.  

Az Nvtv. 11. § (10) bekezdésében foglaltak alapján a nemzeti vagyon hasznosítására vonatkozó szerződés csak természetes személlyel vagy átlátható szervezettel köthető. A hasznosításra irányuló szerződés határozatlan vagy legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbítható abban az esetben, ha a hasznosításra jogosult valamennyi kötelezettségét szerződésszerűen, késedelem nélkül teljesítette. 

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendeletének 27. § (4) bekezdésében foglaltak szerint az önkormányzati vagyon használati, hasznosítási jogának ingyenes átengedésére – az átengedés időtartamától függetlenül – értékhatár nélkül, a nemzeti vagyonról szóló törvényben foglaltakra figyelemmel a Képviselő-testület jogosult.

A fentiekre tekintettel javaslom, hogy a Képviselő-testület a Kiskőrös 3138/A/3 hrsz-on nyilvántartott, természetben 6200 Kiskőrös, Pozsonyi utca 2. 1. emeleten található 81,79 m2 alapterületű előadótermet és a hozzá tartozó, 15,59 m2 alapterületű előteret ingyenesen használatba adja meghatározott, 1 éves időtartamra, 2023. október 01. napjától 2024. szeptember 30. napjáig a Malom Darts Sportegyesület Kiskőrös részére, a darts sport népszerűsítése, utánpótlás nevelés, darts versenyek lebonyolítása érdekében.


Kiskőrös, 2023. szeptember 12.   


Domonyi László s.k.,
polgármester
HATÁROZAT-TERVEZET


Kiskőrös Város Önkormányzatának Képviselő-testülete

1. egyetért azzal, hogy az önkormányzati tulajdonú, Kiskőrös 3138/A/3 hrsz-on nyilvántartott, természetben 6200 Kiskőrös, Pozsonyi utca 2. 1. emelet 3. szám alatt található 81,79 m2 alapterületű előadótermet és a hozzá tartozó, 15,59 m2 alapterületű előteret ingyenesen használatba adja 1 éves időtartamra, 2023. október 01. napjától 2024. szeptember 30. napjáig a Malom Darts Sportegyesület Kiskőrös (székhely: 6200 Kiskőrös, Kossuth Lajos utca 36.) részére, a darts sport népszerűsítése, utánpótlás nevelés, darts versenyek lebonyolítása céljára.  

1. felhatalmazza a polgármestert a határozat mellékletét képező haszonkölcsön szerződés megkötésére.


Felelős:	polgármester
Határidő:	2023. szeptember 30.  



